**SLOVAKIA TRAVEL**

vyhlasuje

**V Ý Z V U**

na predloženie ponuky vo výzve na predkladanie ponúk(ďalej iba „súťaž*“)* realizovaného podľa § 117 zákona č. 343/2015 Z .z. o verejnom obstarávaní (ďalej aj ako „ZVO“) ako zákazku s nízkou hodnotou podľa interného predpisu verejného obstarávateľa

Predmet súťaže:

**„Organizovanie podujatí, prezentácií, FAM tripov, press tripov a infociest“**

**Bratislava, 24.05.2022**

OBSAH

[A.1 POKYNY PRE ZÁUJEMCOV 4](#_Toc95381606)

[PRÍLOHA Č. 1 11](#_Toc95381613)

[VŠEOBECNÉ INFORMÁCIE O UCHÁDZAČOVI 11](#_Toc95381614)

[PRÍLOHA Č. 2 12](#_Toc95381615)

[ZOZNAM DÔVERNÝCH INFORMÁCIÍ 12](#_Toc95381616)

[PRÍLOHA Č. 3 13](#_Toc95381617)

[ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI 13](#_Toc95381618)

[PRÍLOHA Č. 4 14](#_Toc95381619)

[NÁVRH NA PLNENIE KRITÉRIÍ 14](#_Toc95381620)

[PRÍLOHA Č. 4a 15](#_Toc95381621)

[NÁVRH NA PLNENIE KRITÉRIÍ - Vzorová INFOCESTA - 15](#_Toc95381622)

[Uchádzač predloží cenovú ponuku na priloženú navrhnutú INFOCESTU. 15](#_Toc95381623)

[PRÍLOHA Č. 5 16](#_Toc95381624)

[NÁVRH Rámcovej dohody 16](#_Toc95381625)

[PRÍLOHA Č. 6 17](#_Toc95381627)

[OPIS PREDMETU ZÁKAZKY 17](#_Toc95381628)

# A.1 POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov : SLOVAKIA TRAVEL

Sídlo: Lamačská cesta č. 8, 833 04 Bratislava

IČO : 53667506

Zastúpenie: Ing. Václav Mika – generálny riaditeľ

Kontaktná osoba pre predmetnú zákazku:

Meno: Veronika Rusnaková – referent verejného obstarávania

Tel.: +421948 990 591

e-mail: veronika.rusnakova@slovakia.travel

### **Predmet súťaže**

### **Názov súťaže:** **„Organizovanie podujatí, prezentácií, FAM tripov, press tripov a infociest“**

### **Stručný opis predmetu zákazky:**

SLOVAKIA TRAVEL ako národná destinačná organizácia v oblasti podpory rozvoja cestovného ruchu v Slovenskej republike sa prioritne zaoberá propagáciou a prezentáciou Slovenskej republiky v zahraničí a na Slovensku, ako cieľovej krajiny cestovného ruchu. V rámci svojho poslania a predmetu činnosti zabezpečuje marketingové a propagačné aktivity zamerané na rozšírenie a zvýšenie úrovne prezentácie možností cestovného ruchu Slovenska a podporu predaja produktu cestovného ruchu.

V zmysle napĺňania marketingového akčného plánu SLOVAKIA TRAVEL je organizovanie B2B podujatí, prezentácií, FAM tripov, presstripov a infociest kľúčovým marketingovým nástrojom pre oslovenie najmä, nie však výlučne, zahraničných zdrojových trhov. Cieľom VO je zabezpečenie komplexných profesionálnych služieb pre organizáciu 50 podujatí formou workshopov a odborných a tematických prezentácií, FAM tripov, presstripov a infociest pre domácich a zahraničných účastníkov na obdobie 12 mesiacov. 50 podujatí bude v priebehu roka realizovaných pre potreby viacerých oddelení SLOVAKIA TRAVEL - oddelenie marketingovej komunikácie, oddelenie public relations, oddelenie zahraničných zastúpení, oddelenie veľtrhov a výstav a sekcia cestovného ruchu. Cieľom je zabezpečenie služieb a podmienok pre prezentáciu Slovenska ako destinácie cestovného ruchu na Slovensku a v zahraničí.

Rozsah dopytovaných služieb zahŕňa najmä ubytovacie služby v ubytovacích zariadeniach s triedou 4\* a 5\*, stravovacie a doplnkové služby – sprievodcovské služby v slovenskom jazyku pri účastníkoch zo Slovenska a v cudzom jazyku, najmä anglickom jazyku pri účastníkoch zo zahraničia, požiadavka na ovládanie konkrétneho cudzieho jazyka bude uvedená v čiastkovej výzve, ochutnávky regionálnych špecialít, vstupenky na atrakcie a body záujmu, zabezpečenie hostesiek na prezentačné podujatia, organizačné zabezpečenie workshopov a tematických prezentácií, v rámci možností Poskytovateľa súčinnosť pri vybavení povolenia na filmovanie, fotografovanie a použitie dronov a iné súvisiace služby. Plnenie na základe rámcovej dohody bude realizované čiastkovými objednávkami, ktoré budú vystavované vybranému uchádzačovi na základe vyhodnotenia čiastkových výziev.

Čiastkové výzvy bude verejný obstarávateľ zasielať podľa aktuálnych potrieb s presnou technickou špecifikáciou požadovaného plnenie uchádzačom s ktorými bude uzatvorená rámcová dohoda.

Verejný obstarávateľ predpokladá, že uskutoční v priebehu 12 mesiacov 50 INFOCIEST s trvaním v priemere 4 dni.

### **CPV kód**

79952000-2 Služby a organizovanie podujatí

### **Predpokladaná hodnota zákazky 321 900,00 EUR bez DPH**

Predpokladaná hodnota zákazky bola stanovená na základe zákona 343/2015 o verejnom obstarávaní § 6 ods. 7a.

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa (zo štátneho rozpočtu).

S úspešnými uchádzačmi bude uzatvorená rámcová dohoda s opätovným otváraním súťaže, ktorej znenie je uvedené v Prílohe č. 5 tejto Výzvy. Rámcová dohoda bude uzavretá na 12 mesiacov alebo do vyčerpania finančného limitu.

Plnenie rámcovej dohody bude na základe čiastkových objednávok.

Splatnosť faktúry je 30 dní od jej preukázateľného doručenia verejnému obstarávateľovi. Za deň splnenia peňažného záväzku sa považuje deň odpísania dlžnej sumy z účtu verejného obstarávateľa v prospech účtu úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry. Verejný obstarávateľ neposkytuje preddavok ani zálohovú platbu.

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne elektronicky prostredníctvom systému JOSEPHINE v slovenskom alebo českom jazyku.

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené ako scany originálov resp. úradne osvedčených kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platcom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Uchádzač musí v Prílohe č. 4 – Návrh na plnenie kritérií uviesť cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Rámcová dohoda bude uzatvorená na hodnotu rovnú predpokladanej hodnote zákazky, ktorá bude zároveň maximálna.

### **Ponuková cena**

### Navrhovaná cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto Výzvy.

### **„Zoznam dôverných informácii“** v zmysle bodu 8.2 **Prílohy č. 2** tejto Výzvy.

### **„Splnenie podmienok účasti“ v zmysle bodu 20.1 výzvy a Prílohy č. 3** tejto Výzvy.

### Vyplnený formulár **„Návrh na plnenie kritérií“** podľa **Prílohy č. 4** tejto Výzvy

### Doplnený návrh „**Rámcová dohoda“** v jednom vyhotovení podpísaný uchádzačom.

### Doplnený **návrh „Rámcová dohoda“** vo formáte Word

Uchádzač predloží návrh Rámcovej dohody, ktorý neobsahuje žiadne obmedzenia alebo výhrady v rozpore s požiadavkami a podmienkami uvedenými v tejto Výzve a neobsahuje také skutočnosti, ktoré sú v rozpore so všeobecne záväznými právnymi predpismi, inak budú ponuky uchádzačov zo súťaže vylúčené.

Návrh Rámcovej dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

## Predkladanie ponúk

### **Predloženie ponuky**

### Uchádzač môže predložiť iba jednu ponuku.

### Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

### Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### **Variantné riešenia**

### Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

### **Komplexnosť dodávky**

### Uchádzač predloží ponuku na celý predmet zákazky tak, ako je to požadované vo Výzve. Ponuky predložené na časť predmetu zákazky nebudú akceptované, bude sa na ňu prihliadať ako na ponuku, ktorá nespĺňa predmet zákazky.

### **Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená **do 08.06.2022 do 10:00 hod.**

### **Lehota viazanosti ponuky**

* 1. Uchádzač je viazaný svojou ponukou v lehote viazanosti ponúk, ktorá je stanovená vyhlasovateľom Výzvy **do 29.09.2022.**

## Vyhodnotenie ponúk

### **Hodnotenie ponúk**

* 1. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
  2. Verejný obstarávateľ hodnotí ponuky podľa kritérií na hodnotenie ponúk uvedených v bode 19. Výzvy.

### **Kritériá na hodnotenie ponúk**

* 1. Kritériom na vyhodnotenie ponúk je **najnižšia celková cena za vzorovú INFOCESTU vyjadrená v EUR s DPH**, verejný obstarávateľ nepoužije elektronickú aukciu.
  2. Cenu uchádzač uvedie do priloženého formulára **„Návrh na plnenie kritérií“**, ktorý tvorí Prílohu č. 4 tejto Výzvy. Vzorová INFOCESTA tvorí Prílohu č. 4a.
  3. Uchádzač zahrnie do ceny všetky náklady a poplatky súvisiace s dodaním predmetu zákazky v zmysle požiadaviek uvedených v tejto Výzve.
  4. Úspešným uchádzačom sa stanú uchádzači, ktorí sa na základe kritéria v bode 19.1 umiestnia na 1 až 5 mieste v poradí.

### **Splnenie podmienok účasti uchádzačov**

* 1. Uchádzač doloží čestné vyhlásenie formou **Prílohy č. 3,** že spĺňa podmienky účasti uvedené   
     v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „ZVO“).

**Uchádzač doloží aj**:

1. doklad o oprávnení dodávať tovar, uskutočňovať stavebné práce alebo poskytovať službu (výpis z obchodného registra (postačuje https://www.orsr.sk/) prípadne výpis živnostenského registra (https://www.zrsr.sk/zr\_om.aspx) , resp. výpis zo zoznamu hospodárskych subjektov, alebo ekvivalent.

2. Čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

### 3. **Zoznam poskytnutých služieb rovnakých alebo obdobných ako je predmet zákazky** za predchádzajúce 3 roky od dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky, minimálne 3 zákazky. Verejný obstarávateľ za rovnaký alebo obdobný predmet považuje realizáciu/ organizáciu podujatia, prezentácie, FAM tripu, press tripu alebo infocesty .

### **Vyhodnocovanie ponúk**

* 1. Verejný obstarávateľ skontroluje obsah predložených ponúk.
  2. Verejný obstarávateľ ďalej vyhodnotí ponuky z pohľadu kritérií na vyhodnotenie ponúk a určí poradie uchádzačov.
  3. Poradie uchádzačov sa zostaví z ponúk ktoré sa vyhodnocovali podľa výšky ponukovej ceny vzostupne (od najnižšej po najvyššiu ponukovú cenu). Poradie ostatných uchádzačov sa zostaví podľa výšky ponukovej ceny vzostupne (od najnižšej po najvyššiu ponukovú cenu) od 2 po x, kde x je počet uchádzačov, ktorých ponuky sa vyhodnocovali. V poradí prvý až piaty budú úspešní uchádzači.
  4. Ak sa pri určitej zákazke javí ponuka ako mimoriadne nízka, verejný obstarávateľ môže písomne požiadať uchádzača o vysvetlenie týkajúce sa tej časti ponuky, ktoré sú pre jej cenu podstatné.
  5. Uchádzač musí doručiť písomné vysvetlenie mimoriadne nízkej ponuky do dvoch pracovných dní odo dňa doručenia žiadosti, ak verejný obstarávateľ neurčí dlhšiu lehotu.
  6. Verejný obstarávateľ vylúči zo súťaže ponuku uchádzača, ak budú naplnené skutočnosti podľa bodu:

1. uchádzač nedoručí písomné odôvodnenie mimoriadne nízkej ponuky do dvoch pracovných dní odo dňa doručenia žiadosti, ak verejný obstarávateľ neurčí dlhšiu lehotu,
2. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov,
3. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
4. uchádzač sa pokúsil neoprávnene ovplyvniť postup súťaže,
5. pokúsil sa získať dôverné informácie, ktoré by mu poskytli neoprávnenú výhodu.

### **Vyhodnotenie splnenia podmienok účasti a vyhodnotenie požiadaviek na opis predmetu zákazky**

* 1. Verejný obstarávateľ posudzuje splnenie podmienok účasti a splnenie požiadaviek na opis predmetu zákazky v súlade s touto Výzvou u uchádzačov, ktorí sa podľa kritérií na vyhodnotenie ponúk umiestnili na prvom až piatom mieste. V prípade ak niektorý z uchádzačov, ktorý sa umiestnil na 1 až 5 mieste bude vylúčený, verejný obstarávateľ vyhodnotí splnenie podmienok účasti a splnenie požiadaviek na opis predmetu zákazky tak, aby bol naplnený počet 5 úspešných uchádzačov za predpokladu predloženého dostatočného množstva ponúk.
  2. Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.
  3. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
  4. Verejný obstarávateľ písomne požiada uchádzača o vysvetlenie alebo doplnenie predložených dokladov,  
     ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní od dňa doručenia žiadosti.
  5. Verejný obstarávateľ vylúči zo súťaže uchádzača, ak budú naplnené skutočnosti:

1. uchádzač nedoručí písomné vysvetlenie ponuky na základe požiadavky do dvoch pracovných dní

odo dňa doručenia žiadosti o vysvetlenie, ak verejný obstarávateľ neurčí dlhšiu lehotu,

1. uchádzačom predložené vysvetlenie ponuky nie je svojim obsahom v súlade s požiadavkou podľa bodu 23.3.,
2. predložil neplatné doklady; neplatnými dokladmi sú doklady, ktorým uplynula lehota platnosti,
3. poskytol informácie alebo doklady, ktoré sú nepravdivé alebo pozmenené tak, že nezodpovedajú

skutočnosti,

1. ponuka nespĺňa požiadavky na opis predmetu zákazky,
2. nesplnil podmienky účasti.
   1. V prípade ak uchádzač, ktorý sa podľa kritérií na vyhodnotenie ponúk umiestni na prvom až piatom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na opis predmetu zákazky u ďalších uchádzačov na základe poradia stanoveného na základe kritérií na vyhodnotenie ponúk, tak, aby bol naplnený počet 5 úspešných uchádzačov za predpokladu predloženého dostatočného množstva ponúk..
   2. V prípade, ak ani jeden uchádzač nesplní podmienky účasti a požiadavky na opis predmetu zákazky, Verejný obstarávateľ ukončí obstarávanie bez výberu úspešného uchádzača.

## Prijatie ponuky a uzavretie Rámcovej dohody

### **Uzavretie Rámcovej dohody**

* 1. Rámcová dohoda s úspešnými uchádzačmi (uchádzači, ktorí sa umiestnili na 1 až 5 mieste), ktorých ponuka bola prijatá, bude uzavretá najneskôr do uplynutia lehoty viazanosti ponúk. Úspešní uchádzači musia byť vzhľadom na finančnú hodnotu zapísaní v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov
  2. Rámcová dohoda bude uzatvorená s úspešnými uchádzačmi v takom znení, aby nebola v rozpore s touto Výzvou.
  3. Vyhlasovateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.

## Ďalšie informácie

### **Dôvernosť procesu obstarávania**

* 1. Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.
  2. Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

# PRÍLOHA Č. 1

## VŠEOBECNÉ INFORMÁCIE O UCHÁDZAČOVI

|  |  |  |  |  |
| --- | --- | --- | --- | --- |
| Obchodné meno alebo názov uchádzača  *úplné oficiálne obchodné meno alebo názov uchádzača* | |  | | |
|  | |  | | |
| Názov skupiny dodávateľov  *vyplňte v prípade, ak je uchádzač členom skupiny dodávateľov, ktorá predkladá ponuku* | |  | | |
|  | |  | | |
| Sídlo alebo miesto podnikania uchádzača  *úplná adresa sídla alebo miesta podnikania uchádzača* | |  | | |
|  | |  | | |
| IČO | |  | | |
|  | |  | | |
| Právna forma | |  | | |
|  | |  | | |
| Zápis uchádzača v Obchodnom registri  *označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* | |  | | |
|  | |  | | |
| Štát  *názov štátu, podľa právneho poriadku ktorého bol uchádzač založený* | |  | | |
|  | |  | | |
| Zoznam osôb oprávnených  konať v mene uchádzača | | meno a priezvisko |  |
|  | | |
|  | | |
|  | | |
| Kontaktné údaje uchádzača  *pre potreby komunikácie s uchádzačom* | |  | | |
| Kontaktná adresa: | |  | | |
|  | |  | | |
| Meno a priezvisko kontaktnej osoby | |  | | |
| Telefón | |  | | |
| E-mail | |  | | |
| V....................................., dňa ..................... | ..................................................  meno, funkcia | | |

# PRÍLOHA Č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet zákazky **„Organizovanie podujatí, prezentácií, FAM tripov, press tripov a infociest“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

neobsahuje žiadne dôverné informácie, alebo

obsahuje dôverné informácie, ktoré sú v ponuke označené slovom „DÔVERNÉ“, alebo

obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[1]](#footnote-1) |

# PRÍLOHA Č. 3

## 

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky **„Organizovanie podujatí, prezentácií, FAM tripov, press tripov a infociest“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

sme oprávnení dodávať tovar, uskutočňovať stavebné práce alebo poskytovať službu v zmysle bodu 20.1,

nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

|  |  |
| --- | --- |
| V ........................., dňa ............... | ................................................................................  meno a priezvisko, funkcia  podpis[[2]](#footnote-2) |

# PRÍLOHA Č. 4

## NÁVRH NA PLNENIE KRITÉRIÍ

**„Organizovanie podujatí, prezentácií, FAM tripov, press tripov a infociest“**

|  |  |  |  |  |  |  |  |
| --- | --- | --- | --- | --- | --- | --- | --- |
| Uchádzač | |  | | | | | |
|  | |  |  |  |  |  |  |
| Kritérium na vyhodnotenie ponúk | | **najnižšia celková cena za vzorovú infocestu v EUR s DPH** | | | | | |
|  | |  |  |  |  |  |  |
| Je uchádzač platiteľom DPH? | | ÁNO[[3]](#footnote-3) | | | NIE1 | | |
|  |  | | | | | | |

|  |  |  |  |
| --- | --- | --- | --- |
|  | **Cena v EUR bez DPH** | **DPH 20 %** | **Cena v EUR s DPH** |
| **Celková cena za vzorovú INFOCESTU** |  |  |  |

V ........................., dňa ................... ...............................................................

Podpis oprávnenej osoby za uchádzača

# PRÍLOHA Č. 4a

## NÁVRH NA PLNENIE KRITÉRIÍ - Vzorová INFOCESTA je uvedená ako samostatná príloha.

# PRÍLOHA Č. 5

## NÁVRH Rámcovej dohody

## Rámcová dohoda je uvedená ako samostatná príloha.

# PRÍLOHA Č. 6

## OPIS PREDMETU ZÁKAZKY

SLOVAKIA TRAVEL ako národná destinačná organizácia v oblasti podpory rozvoja cestovného ruchu v Slovenskej republike sa prioritne zaoberá propagáciou a prezentáciou Slovenskej republiky v zahraničí a na Slovensku, ako cieľovej krajiny cestovného ruchu. V rámci svojho poslania a predmetu činnosti zabezpečuje marketingové a propagačné aktivity zamerané na rozšírenie a zvýšenie úrovne prezentácie možností cestovného ruchu Slovenska a podporu predaja produktu cestovného ruchu.

V zmysle napĺňania marketingového akčného plánu SLOVAKIA TRAVEL je organizovanie B2B podujatí, prezentácií, FAM tripov, presstripov a infociest kľúčovým marketingovým nástrojom pre oslovenie najmä, nie však výlučne, zahraničných zdrojových trhov. Cieľom VO je zabezpečenie komplexných profesionálnych služieb pre organizáciu 50 podujatí formou workshopov a odborných a tematických prezentácií, FAM tripov, presstripov a infociest pre domácich a zahraničných účastníkov na obdobie 12 mesiacov. 50 podujatí bude v priebehu roka realizovaných pre potreby viacerých oddelení SLOVAKIA TRAVEL - oddelenie marketingovej komunikácie, oddelenie public relations, oddelenie zahraničných zastúpení, oddelenie veľtrhov a výstav a sekcia cestovného ruchu. Cieľom je zabezpečenie služieb a podmienok pre prezentáciu Slovenska ako destinácie cestovného ruchu na Slovensku a v zahraničí.

Rozsah dopytovaných služieb zahŕňa najmä ubytovacie služby v ubytovacích zariadeniach s triedou 4\* a 5\*, stravovacie a doplnkové služby – sprievodcovské služby v slovenskom jazyku pri účastníkoch zo Slovenska a v cudzom jazyku, najmä anglickom jazyku pri účastníkoch zo zahraničia, požiadavka na ovládanie konkrétneho cudzieho jazyka bude uvedená v čiastkovej výzve, ochutnávky regionálnych špecialít, vstupenky na atrakcie a body záujmu, zabezpečenie hostesiek na prezentačné podujatia, organizačné zabezpečenie workshopov a tematických prezentácií, v rámci možností Poskytovateľa súčinnosť pri vybavení povolenia na filmovanie, fotografovanie a použitie dronov a iné súvisiace služby.

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. nehodiace prečiarknuť [↑](#footnote-ref-3)